The World

The World (n'asturianu: 'El Mundo') ye'l nome d'un archipiélagu artificial allugáu cerca a la costa de Dubái, nos Emiratos Árabes Xuníos. Esti proyeutu d'inxeniería ye ún de los más ambiciosos nel emiratu. Les Islles The World miden cuasi 9 quilómetros de llargu y 7 km d'anchu. Cubren un total aproximáu de 9.340.000 metros cuadraos (9,34 km² namái na so superficie terreste, si s'inclúin los espacios maritímos y terrestes son 55 km²).

 Composición 
El proyeutu cunta con unes 300 islles allugaes en xeitu de mapamundi, rodiaes per un frañafoles ovaláu. Too ello mide 9 km de llargu per 6 de anchu. Cada islla ocupa un área ente 1,4 y 4,2 ha y tán separtaes d'otres islles per ente 50 y 100 m d'agua, y añaden 232 quilómetros de llinia costera o sableres al Emiratu de Dubái (3 vegaes más que la llinia costera natural de Dubái)
Pescúdase que les islles seyan residencies de luxu, centros comerciales, spas y comodidaes pol estilu, too ello respetando l'ambiente llocal, el preciu de ca una cimbla ente 15 y 45 millones de dólares (queda una en venta por 250 millones).

 Tresporte 

El tresporte a la islla será namái per vía marítima (botes, yates) o aerea (aeroplanu o helicópteru) xa que nun ta prevista denguna conexón per tierra, el viaxe ente 2 puntos del archipiélagu nun debe ser mayor a 15 minutos.

 Construcción 
El proyeutu ye construyíu pola firma Nakheel Properties y pescúdase que tará fináu pal añu 2008 (sólu la construcción de les islles non el so desendolcu).


 Referencies 

 Enllaces esternos 
 Mapa de les islles con nomes ya númberos 
 The World(en castellán)
 Afayáivos al mundu  - Sitiu web Oficial.
 Les Islles del Mundu  - Noticia de los Emiratos Arabes Xuníos.
 Videu Promocional, 'The World' 
 El mundu de Dubai - Perfil del proyeutu
 Típica islla artificial (semeya). Vista Satelital en Google Maps.
 El videu non oficial de "The World" en YouTube.com

Categoría:Xeografía de los Emiratos Árabes Xuníos
Categoría:Arquiteutura de los Emiratos Árabes Xuníos